**Στήλες**

Η παρουσίαση κειμένου σε στήλες είναι η κλασική διάταξη κειμένου που βλέπουμε στα περιοδικά, φυλλάδια, εφημερίδες κλπ. Μπορούμε να δημιουργήσουμε στήλες πριν ή μετά την καταχώρηση του κειμένου από την καρτέλα **Διάταξη 🡪 Στήλες**, όπου μπορούμε να ορίσουμε τον αριθμό, το πλάτος και την απόσταση των στηλών. Τα κομμάτια του κειμένου με διαφορετικό αριθμό στηλών ανήκουν σε διαφορετικές ενότητες. Από την καρτέλα **Διάταξη 🡪 Αλλαγές**  μπορούμε να ορίσουμε αλλαγή ενότητας ή αλλαγή στήλης.

***Παράδειγμα***

1. Καταχωρήστε το παρακάτω κείμενο:

Το Εθνικό Κέντρο Δημόσιας Διοίκησης και Αυτοδιοίκησης αποτελεί τον εθνικό στρατηγικό φορέα ανάπτυξης του ανθρώπινου δυναμικού της δημόσιας διοίκησης και της τοπικής αυτοδιοίκησης. Ιδρύθηκε το 1983, είναι Νομικό Πρόσωπο Δημοσίου Δικαίου και υπάγεται στον Υπουργό Διοικητικής Μεταρρύθμισης και Ηλεκτρονικής Διακυβέρνησης. Κύρια αποστολή του Ε.Κ.Δ.Δ.Α. είναι η βελτίωση της οργάνωσης και της αποδοτικότητας της δημόσιας υπηρεσίας.

Η Ανοικτή Διακυβέρνηση συνδυάζει πολιτικά και τεχνολογικά χαρακτηριστικά. Βασίζεται σε ένα πλαίσιο πολιτικών αρχών όπως η διαφάνεια, η διαβούλευση, η λογοδοσία και η αποκέντρωση. Αξιοποιώντας την τεχνολογία, ο δικτυακός τόπος [OpenGov](http://www.opengov.gr/) ανταποκρίνεται στην ανάγκη των πολιτών για πληροφόρηση, για αξιοκρατία και για συμμετοχή στη διαδικασία διαμόρφωσης των αποφάσεων, μέσω διαβουλεύσεων σε νομοθετικές και  κανονιστικές πράξεις πολιτικής. Ειδικότερα, με την αξιοποίηση εφαρμογών και εργαλείων ανοικτού κώδικα, αναρτώνται προσκλήσεις εκδήλωσης ενδιαφέροντος για θέσεις μετακλητών του δημοσίου τομέα, καθώς και τα σχέδια νομοθετικών και κανονιστικών διατάξεων που τίθενται σε δημόσια διαβούλευση κ.λπ. Το ΕΚΔΔΑ έχει τη θεσμική ευθύνη για τη διαχείριση και ανάρτηση του υλικού στο διαδικτυακό τόπο OpenGov. Το Τμήμα Εφαρμογών Πληροφορικής της Διεύθυνσης Αποδοτικότητας Πιστοποίησης και Νέων Τεχνολογιών του ΕΚΔΔΑ μεριμνά για την καλή λειτουργία, διαχείριση και τεχνική υποστήριξη του διαδικτυακού τόπου OpenGov και, παράλληλα, παρέχει την αναγκαία τεχνογνωσία στους δημόσιους φορείς για την καλύτερη αξιοποίηση της πλατφόρμας.

1. Επιλέξτε το κείμενο από τη 2η παράγραφο «Η Ανοικτή Διακυβέρνηση …… της πλατφόρμας.» και μορφοποιήστε το σε 2 ίσες στήλες, με γραμμή ανάμεσα και απόσταση μεταξύ των στηλών 0,9 εκ.   
   *(Διάταξη🡪Στήλες🡪 περισσότερες στήλες).*
2. Εισάγετε μια αλλαγή στήλης στο κείμενο «Ειδικότερα, με την αξιοποίηση ..…».   
   *(Πηγαίνουμε τον κέρσορα πριν το κείμενο «Ειδικότερα» 🡪 Διάταξη 🡪 Αλλαγές🡪 Στήλη).*
3. Ορίστε το πλάτος της 1ης στήλης σε 7 εκ.   
   *(Πηγαίνουμε τον κέρσορα σε οποιοδήποτε σημείο του κειμένου με τις 2 στήλες 🡪 Διάταξη 🡪Στήλες🡪 περισσότερες στήλες).*
4. Εισάγετε την κατάλληλη αλλαγή έτσι ώστε το κείμενο που αρχίζει «Το Τμήμα Εφαρμογών …» να είναι σε μία στήλη.   
   *(Πηγαίνουμε τον κέρσορα πριν το κείμενο* «Το Τμήμα Εφαρμογών …» *🡪 Διάταξη 🡪Αλλαγές🡪 Ενότητα συνεχόμενη, Διάταξη 🡪Στήλες🡪 Μία).*

**Στηλοθέτες**

Οι στηλοθέτες (tabs) είναι χρήσιμοι για τη δημιουργία στηλών με κάποια συγκεκριμένη στοίχιση. Για να τοποθετήσουμε ένα στηλοθέτη στον οριζόντιο χάρακα, από το αριστερό άκρο του χάρακα, επιλέγουμε το εικονίδιο στοίχισης που θέλουμε και μετά κάνουμε κλικ στον χάρακα στο σημείο που θέλουμε να τοποθετήσουμε τον στηλοθέτη. Διαφορετικά, από την καρτέλα Κεντρική επιλέγουμε: παράθυρο Παράγραφος 🡪 Στηλοθέτες. Στη θέση στηλοθετών ορίζουμε σε ποιο σημείο του χάρακα θέλουμε το στηλοθέτη και στη περιοχή της στοίχισης ορίζουμε το είδος της στοίχισης.

***Παράδειγμα***

1. Εισάγετε ένα στηλοθέτη αριστερά στα 0 εκατοστά, ένα στηλοθέτη κέντρο στα 6 εκατοστά, ένα στηλοθέτη γραμμή στα 9 εκατοστά και ένα στηλοθέτη δεξιά στα 13 εκατοστά. Στη συνέχεια καταχωρήστε το κείμενο:

Πρόγραμμα Ημερομηνία Διάρκεια

Εισαγωγή Η/Υ 11/6/2012 70

Δίκτυα 25/6/2012 120